stanford-oval/wikipedia huggingface dataset:
השור הזועם
לקריאה נוספת

דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "השור הזועם", עמ' 242–244
הערות שוליים

↑  RAGING BULL | British Board of Film Classification, web.archive.org, ‏2014-12-21
1 2  Raging Bull - Box Office Data, DVD and Blu-ray Sales, Movie News, Cast and Crew Information - The Numbers, web.archive.org, ‏2014-12-21
1 2 3  אורי קליין, גיבורים אלימים, דבר, 30 באפריל 1981
| --- | --- |
בקרת זהויות :  NLI: 987007504082105171  BIBSYS: 90948779  BnF: cb15039051j (data)  CANTIC: a12009933  GND: 4846504-5  LCCN: n94020760  SUDOC: 088009130  VIAF: 316751624   WorldCat (עם VIAF): 316751624
מעלה שומרון

| --- | --- |
מבט על השכונה ממזרח
מדינה: ישראל ישראל
מחוז: יהודה ושומרון
מועצה אזורית: שומרון
גובה ממוצע: ‎312 מטר
תאריך ייסוד: 1980
תנועה מיישבת: חרות בית"ר
סוג יישוב: יישוב קהילתי
נתוני אוכלוסייה לפי הלמ"ס לסוף 2019
  - אוכלוסייה: 995 תושבים
    - שינוי בגודל האוכלוסייה: ‎-1.7% בשנה
 (למפת צפון השומרון מוגדלת) מעלה שומרון(למפת צפון השומרון רגילה) מעלה שומרון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעלה שומרון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעלה שומרון32°09′58″N 35°04′13″E﻿ / ﻿32.166210249937°N 35.0702237634157°E﻿ / 32.166210249937; 35.0702237634157
מדד חברתי-כלכלי - אשכול לשנת 2019: 6 מתוך 10

מַעֲלֵה-שׁוֹמְרוֹן היא שכונה במערב ההתנחלות קרני שומרון, וקודם לכן יישוב קהילתי במועצה אזורית שומרון.
היסטוריה

מעלה שומרון נוסד בטקס עלייה לקרקע ב-14 בפברואר 1980, כשהוא נקרא קרני שומרון ב'. היישוב הוקם על ידי גרעין משפחות מעורב מגוש דן, שמשתייך לתנועת משקי חרות בית"ר. היישוב הוקם כיישוב קהילתי מעורב לדתיים וחילוניים. ליישוב נקבע תקנון דתי, ובהן: אי חילול שבת בפרהסיה, אי חילול שבת על ידי פעילויות היישוב, ואיסור נסיעה בשבת בתחום מוגדר בתחומי היישוב. הדבר גרם למתחים פנימים ביישוב, והתושבים החילוניים ביקשו לחלק את היישוב ולעבור לנקודת התיישבות אחרת ב-1983.
בשנים הראשונות הוקם בית ספר משותף ביישוב, אך הוא נסגר עקב היותו קטן מדי לתקני משרד החינוך.
ב-7 בספטמבר 2020 חתמו שר הפנים אריה דרעי ואלוף פיקוד המרכז תמיר ידעי על איחוד מוניציפלי בין מעלה שומרון למועצה המקומית הסמוכה קרני שומרון בעקבות המלצת ועדת הגבולות של משרד הפנים.
שכונות בת

נחשונים (מכונה גם בשם "היישוב הזמני"): ראשוני מעלה שומרון עלו לשכונה המורכבת מכ-50 "אשקוביות" (מבנים יבילים מבטון) ו"קרוואנים" (מבנים יבילים קלים). אלה מוקמו בשטח בן כ-14 דונם. בשנת 2022 הועברו הקרוואנים במטרה להקים במקום שכונת בתי קבע.
אפיקים: שכונת "בנה ביתך" הראשונה של היישוב, בה שמות הרחובות ניתנו על פי שמות נחלי ארץ ישראל, ממזרח וממערב לירדן, (לדוגמה: שניר, צאלים, תרצה, ארנון ועוד) ובמרכזה רחוב "הירדן".
לבונה: השכונה החדשה יותר (מכונה גם "גבעה ב'"). הרחובות בשכונה קרואים אף הם על שם בשמים, כגון יסמין, סמדר ועוד.
אבני החושן - שכונת בנייה מרוכזת שנבנתה על ידי "אמנה", הרחובות בשכונה קרואים על שם אבני החושן, ברקת אודם וספיר.
אל מתן - שכונת תיירות ומגורים בדרום היישוב.
מוסדות ציבור

בית הכנסת המרכזי במעלה שומרון נמצא בראש גבעת אפיקים וכולל מתפללים מכל העדות. הוא הוקם לזכר דב אינדיג (מושא הספר תיאום כוונות מאת הרב סבתו, וכותב המכתבים לטליה שנערך על ידי חגי בן ארצי). בשכונת נחשונים פועל בית כנסת ספרדי נוסף, בעיקר בשבתות וחגים. כמו כן קיים בית כנסת בשכונת אל-מתן.
ביישוב מוסדות חינוך (עד גיל בית ספר), בית כנסת ומקווה ומועדון חברים.
אזור תעשייה

במעלה שומרון אזור תעשייה ובו 4 מבנים בשטח כולל של כ-2,400 מ"ר. במבנים עסקים שונים כמו מוסך, חברות טכנולוגיות שונות, עסקים בנושאי בניין, חנות חומרי בניין, נגריה, מכולת.
ארכאולוגיה

בעת הקמת היישוב התגלו ממצאים ארכאולוגיים מתקופת הברזל ובין השאר כמה פרטים של בית ארבעת המרחבים.
בשנת 1979 נערכו חפירות הצלה ב"חרבת ג'מעין" - האזור בו עמד להבנות היישוב מעלה שומרון. החפירות נוהלו על ידי שמעון דר מאוניברסיטת בר-אילן. על חלק מהחפירות פיקח אריה בורנשטיין אף הוא מאוניברסיטת בר-אילן. האתר התגלה כבר בשנת 1976 במסגרת "סקר מערב שומרון".
בחרבת ג'מעין נמצא יישוב כפרי מתקופת הברזל השנייה אשר השתמר בשלמותו. האתר שוכן בגובה 315 מטר מעל פני הים. שטח החורבות משתרע על כיפת הגבעה ועל המדרון הדרומי על פני שטח של 20 דונם. החורבות נמצאו בתחום יער אורנים שניטע במקום בימי השלטון הירדני
חרבת ג'מעין כללה כ-20 מבני אבן, רובם במצב השתמרות מעולה, מהם כדוגמת בית ארבעת המרחבים, שהיו מוקפים קיר מגן, אשר השתמר במזרח ובדרום. בדרום-מערב האתר שימשו קירות המבנים כקו-מגן. בצפון האתר נמצאו כבשן סיד, פתח מערה חסומה, בית בד, יקב. תריסר בורות מים חצובים ומטויחים נמצאו ביישוב ובשיפוליו. בסביבת היישוב נמצאו מדרגות חקלאיות עתיקות. סביב האתר ובתוכו נמצאו 12 מגדלי שדה: עגולים, מרובעים ואחד - מגדל מלבני, יוצא דופן בממדיו. למִגְדָלִים היה תפקיד חקלאי-כלכלי באגירת תוצרת כרמי הגפן ובתעשיית היינות שהייתה רווחת בסביבה. נראה כי בהמשך היו למגדלים גם תפקידים אחרים.
ארכאולוגיה > שם האתר: עזה

אהרן דֶמסקי, מהמחלקה לתולדות ישראל באוניברסיטת בר-אילן, הביע את ההשערה כי הכפר הגדול "עזון", על כביש שכם-קלקיליה - אשר חרבת ג'מעין הוא כפר בת שלו - משמר על השם המקראי "עזה". (אם כי ייתכן שבניגוד לעזה שביהודה, הנקראת בערבית ע'זה, ב"ע'ין" (غزة - Ghaza) - השם עזון הוא באות "עי"ן" (ءزؤن)).
להלן תיאור הגבול הצפוני של שבט אפרים כפי שמופיע בספר דברי הימים א': וַאֲחֻזָּתָם, וּמֹשְׁבוֹתָם--בֵּית-אֵל, וּבְנֹתֶיהָ; וְלַמִּזְרָח נַעֲרָן--וְלַמַּעֲרָב גֶּזֶר וּבְנֹתֶיהָ וּשְׁכֶם וּבְנֹתֶיהָ, עַד-עַיָּה וּבְנֹתֶיהָ (פרק ז' פסוק כ"ח).
ההשערה המקובלת בעולם הארכאולוגיה הייתה של קלאי, שהציע כי היישוב "עַיָּה" הוא העיר העי, המוזכרת בספר יהושע, יישוב בנחלת שבט בנימין. בעקבותיו הלכו גם מפרשי התנ"ך המודרניים. אולם לדעת דמסקי אין הדבר נראה סביר מרצף המקומות המופיעים בפסוק לעיל "שכם עד עיה". בנוסף, בקווי הגבול בין שני השבטים, מנשה ואפרים, אין מקום בשם עיה.
בדיקה שנעשתה על ידי אהרן דֶמסקי מראה כי ישנם כתבי-יד ודפוסים אחדים של התנ"ך, כמו גם בתרגום השבעים, הוולגטה וכן בתרגום יונתן בהם מופיע בפסוק בדברי הימים במקום "עיה" - הנוסח "עזה". (בחלקם - כתיב "עיה" וקרי "עזה"). גרסה זו בתנ"ך נדחתה בשתי ידיים על ידי ה"מנחת שי", אולם אהרן דֶמסקי מצטט מקור מעניין. הגאון מווילנא, (שדן גם בשאלות גאוגרפיות מקראיות) הכותב בפירושו לפסוק מדברי הימים: "עד עזה - שהיה במִקצוֹעַ מערבית צפונית של אפרים וזה עזה של אפרים ולא היא עזה שביהודה".
אפשרות הזיהוי החדשה נותנת הסבר סביר לפסוק מספר שופטים. העלה אותו החוקר חנן אשל מאוניברסיטת בר-אילן. לפני שגדעון הנביא מושיע את בני ישראל מיד מדין, מתוארת התפשטות שבטי מדין לתוך נחלת בני ישראל במשפט הבא: "וַיַּחֲנוּ עֲלֵיהֶם, וַיַּשְׁחִיתוּ אֶת-יְבוּל הָאָרֶץ, עַד-בּוֹאֲךָ, עַזָּה (הדגשה לא במקור), וְלֹא-יַשְׁאִירוּ מִחְיָה בְּיִשְׂרָאֵל, וְשֶׂה וָשׁוֹר וַחֲמוֹר". (ספר שופטים, פרק ו', פסוק ד'). לדעת אשל את עזה זו יש לחפש בתחום שבט מנשה, ממנו באה משפחת אביעזר, בית אביו של גדעון, אשר הושיע את ישראל. עזה זו יש לזהות עם עזון ולא עם עזה שביהודה.
עתיקות בתחום מעלה שומרון

שריד מבנה עתיק
בית ארבעת המרחבים
בית ארבעת המרחבים (שימו לב למשקוף הדלת ממול)
בית בד עתיק
ראו גם

בית ארבעת המרחבים
אל מתן
לקריאה נוספת

שמעון דר, חרבת ג'מעין - כפר מימי הבית הראשון במערב השומרון, מתוך מחקרי השומרון - עורכים שמעון דר ו-זאב ספראי, הוצאת הקיבוץ המאוחד, תל אביב, תשמ"ו - 1986 בקישור https://kotar.cet.ac.il/KotarApp/Viewer.aspx?nBookID=100386206#2.3956.6.default עמ' 13-71.
אהרן דֶמסקי, עזה בגבול אפרים ומנשה, מתוך מחקרי יהודה ושמרון - דברי הכנס השביעי - תשנ"ז -1997, בעריכת יעקב אשל, המכללה האקדמית יהודה ושומרון, קדומים אריאל, מכון מחקר, תשנ"ח
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  מספר שלילי משמעו הקטנת האוכלוסייה
↑  הנתונים לפי טבלת מדד חברתי כלכלי של למ"ס נכון לשנת 2021
↑  עמוס לבב, הסערה לא הרתיעה מאות ולשמוח עם מעלה שומרון, מעריב, 15 בפברואר 1980
תושבי כפר באזור רמאללה מתלוננים על תפיסת אלף דונם להקמת לבונה, דבר, 13 בפברואר 1980
↑  עתירה לבג"ץ לחלק מעלה שומרון, דבר, 11 בינואר 1983
↑  מעלה שומרון תאוחד עם קרני שומרון, באתר ערוץ 7, 7 בספטמבר 2020
↑  כך הירדנים נהגו לעשות בכל שטח אדמה שתושבי המקום סירבו לשלם עליו מיסים. נטיעת העצים הכריזה למעשה כי האדמה אינה יותר ברשות בעליה הפרטיים - אם היו כאלה. מעתה היא אדמות מדינה, עם כל המשתמע מזה.
↑  הדגש לא במקור.
| מחוז יהודה ושומרון |
| --- | --- | --- |
| נפות | נפת יהודה ושומרון חופפת את שטח המחוז | מפת מחוז יהודה ושומרון |
| ערים | אריאל • ביתר עילית • מודיעין עילית • מעלה אדומים | מפת מחוז יהודה ושומרון |
| מועצות מקומיות | אורנית • אלפי מנשה • אלקנה • אפרת • בית אל • בית אריה-עופרים • גבעת זאב • היישוב היהודי בחברון • הר אדר • מעלה אפרים • עמנואל • קדומים • קריית ארבע • קרני שומרון • שער השומרון | מפת מחוז יהודה ושומרון |
| מועצות אזוריות | גוש עציון • הר חברון • מגילות • מטה בנימין • ערבות הירדן • שומרון | מפת מחוז יהודה ושומרון |
| --- | --- |
בקרת זהויות :  NLI: 987007588265305171 
פארק במעלה שומרון, בקדמת התמונה - האתר הארכאולוגי, ברקע בתי הכפר עזון
טבע עולמי

| --- | --- |

 סוגה:  סדרות טבע
 יוצרים:  BBC
 ארץ מקור:  הממלכה המאוחדת הממלכה המאוחדת
 מספר עונות:  3
 מספר פרקים:  39
 הפקה
 אורך פרק:  30 דקות
 שידור
 רשת שידור:  BBC
 תקופת שידור מקורית:  5 בספטמבר 1994 – 24 בנובמבר 1997
 קישורים חיצוניים
 דף התוכנית ב-IMDb
טבע עולמי (באנגלית: Eyewitness) היא תוכנית טבע תיעודית עטורת פרסים שהופקה על ידי ה-BBC ודורלינג קינדרסלי. הסדרה מבוסס על סדרת ספרי העיון לילדים ולנוער ספרי Eyewitness שגם היא שייכת לדורלינג קינדרסלי.
התוכנית מורכבת משלוש עונות וכל עונה בת 13 פרקים. כל פרק בסדרה עוסק בנושא מסוים הקשור למדעי הטבע, כמו מערכת השמש או גוף האדם. התוכנית מתרחשת במוזיאון שנוצר על ידי מחשב ונועד לשכפל את הסגנון הלבן והריק של הספרים. בפרקים מוצגות תערוכות שונות ובדרך כלל נראים קטעים מסרטים בחלונות גדולים או בשקעים אחרים בקיר. סדרת הספרים והסדרת הטלוויזיה משתפים סגנון ויזואלי מרשים, תוך שימוש בולט בצבע הלבן. בנוסף כמעט כל פרק כולל "גיבור". הגיבור הוא דמות או חפץ המניעים את פעולת התוכנית. לדוגמה בפרק על מזג האוויר הגיבור היה שבשבת בצורת תרנגול, בפרק על הדינוזאורים הגיבור היה טירנוזאורוס רקס באנימציית סטופ-מושן מפלסטלינה, בפרק על הבריכות והנהרות הגיבור היה סירת נייר, בפרק על הדגים הגיבור היה דג סלמון, בפרק על המפלצות הגיבור היה צבוע ובפרק על גוף האדם הגיבור היה פנטומימאי רובוטי.
הקריין בגרסה הבריטית היה השחקן אנדרו סאקס, ובגרסה האמריקנית הקריין הוא מרטין שין (בשתי הראשונות בלבד). לאחר שהסדרה שודרה בטלוויזיה, היא יצאה גם בקלטות וב-DVD. חלק מהפרקים הופצו בקלטות וידאו גם בארץ במהלך שנות ה-90 בדיבוב.
פרקים > עונה ראשונה (1994)

דו-חיים (צפרדעים, קרפדות, טריטונים וסלמנדרות)
ציפורים (חיי ההישרדות של הציפורים)
חתולים (משפחת החתוליים)
דינוזאורים (עידן הדינוזאורים)
כלבים (כלביים)
פילים (חיי ההישרדות של הפילים)
דגים (עולם הדגים)
סוסים (חיי הסוסים)
חרקים (מיני חרקים)
הג'ונגל (יערות גשם טרופיים)
זוחלים (צבים, לטאות, תנינים ונחשים)
כרישים (מיני כרישים)
שלדים (עצמות של בעלי חיים שונים ומשונים)
פרקים > עונה שנייה (1996)

קופים (פרימטים)
הקוטב הצפוני והדרומי (אזורי הקוטב)
פרפרים ועשים (מינים של עשים ופרפרים)
המדבר (מדבריות)
יונקים (עולם היונקים)
בריכות ונהרות (נהרות, אגמים ובריכות)
חיים פרהיסטוריים (כיצד התפתחו והשתנו החיים על פני כדור הארץ)
סלעים ומינרלים (גאולוגיה)
חוף הים (חופים)
שריון (בעלי חיים שיש להם מעטפת מגינה)
עצים (חיי העצים)
הרי געש (הרי געש ורעידות אדמה)
מזג האוויר (השמיים)
פרקים > עונה שלישית (1997)

דובים (חיי הדובים)
תעופה (מכונות מעופפות)
גוף האדם (האופן שבו אנחנו וגופינו פועלים)
איים (איי העולם)
חיים (ביולוגיה)
מפלצות (מפלצות מיתולוגיות ובעלי החיים שהיו למקור השראתן)
הרים (ההרים של העולם)
אסונות טבע (אסונות גדולים)
האוקיינוס (ימים ואוקיינוסים)
כוכבי לכת (מערכת השמש)
צמחים (עולם הצומח)
ראייה (עיניים)
הישרדות (כיצד מתמודדים בעלי החיים עם סביבתם)
מסדר אבירי הגריל

| --- | --- |

 מדינה:  צרפת 
 מטה הארגון:  פריז 
 תקופת הפעילות:  1950–הווה (כ־75 שנים) 
 אתר רשמי
 
מסדר אבירי הגריל (בצרפתית: Confrérie de la Chaîne des Rôtisseurs) הוא ארגון גסטרונומי בינלאומי שנוסד בפריז, ומטרתו קידום ושימור של אמנות הבישול וערכים של הערכה וכיבוד מזון ויין גורמה. הארגון פועל ב-84 מדינות בעולם, ביניהן גם סניף ישראלי שנוסד בשנת 1968.
אודות

שורשי הארגון בימי הביניים, בגילדת "צולי האווזים" שנוסדה בצרפת בשנת 1248, שקיבלה זכויות לצליית אווזים ואחר כך סמכויות נוספות בתחום הכנת מזון. בשנת 1610 העניק לארגון מלך צרפת, לואי ה-13 כתב זכויות מלכותי ושלט אצולה, המשמש היום כסמל המסדר.
בשנת 1950 הקימו קבוצה של שפים, ייננים ואנשי מקצוע בתחום הקולינרי (מהבולטים שבהם מבקר המסעדות וסופר האוכל קורנונסקי) את המסדר, שנועד להפגיש בין חובבי מזון גורמה לבין אנשי מקצוע בתחום, כשהם יונקים את מורשתם וסמליהם ממסדר "צולי האווזים" העתיק. החברים במסדר מחלקים לדרגות במערכת היררכית סדורה, לפי מקצוע וותק. טקס הקבלה לארגון כולל השבעה בלטינית וטקס הכתרה מסורתי עם חרבות.
כיום מונה הארגון כ-25,000 חברים בלמעלה משמונים מדינות בעולם. מטה המסדר שוכן בפריז.
המסדר בישראל

סניף הארגון בישראל הוקם בשנת 1968 על ידי עורך הדין מוריס בנין, ובין המצטרפים הראשונים היה משה דיין. נכון ל-2024, מונה הסניף הישראלי כ-110 חברים, ביניהם בולטים הפרופסור אורית אבידב-אונגר, גב׳ אורית שפירא, דר׳ יצחק שפס, המלונאי בני יפהר והשפים חיים כהן, צ'רלי פדידה, ג׳וני גוריק, אדהם שפיק ואיתי פרקש. הנשיא הנוכחי של המסדר הוא שף עידן הלפרין (Chef Idan Halperin).
הסניף מתכנס אחת לכמה שבועות לארוחות חגיגיות באתרים קולינריים ברחבי הארץ ואחת למספר חודשים באירוע בעולם, במהלכם נאכפים כללי טקס וקוד לבוש פורמלי הכולל חליפות לגברים ושמלות ערב לנשים ושרשראות המסדר עם מדליות בצבעים שונים, בהתאם לדרגת החבר והוותק שלו במסדר. החברים אינם מחויבים להשתתף בכל האירועים. בהתאמה למטרת הארגון, מדובר בארוחות מוקפדות של מיטב השפים עם דגש על מצוינות קולינרית. על מנת להתקבל למסדר צריך המועמד לגייס שני ממליצים חברים.
פני רוזנפלד

פאני "בובי" רוזנפלד (באנגלית: Fanny "Bobbie" Rosenfeld;‏ 28 בדצמבר 1904 – 14 בנובמבר 1969). הייתה אתלטית יהודייה-קנדית, אלופה אולימפית בעלת שתי מדליות אולימפיות ושיאנית עולם. נחשבה לספורטאית אישה הגדולה ביותר בקנדה בחמישים שנים הראשונות של המאה ה-20. הייתה כוכבת כדורסל, הוקי קרח, סופטבול וטניס.
ביוגרפיה

רוזנפלד נולדה בדניפרופטרובסק שבאוקראינה לשרה ומקס. משפחתה היגרה לקנדה כשהייתה תינוקת והתיישבה בבארי (Barrie), שבאונטריו. בשנת 1922 עזבה משפחתה לטורונטו. בשנת 1924 זכתה באליפות טורונטו בטניס על משטח דשא.
באליפות קנדה באתלטיקה לנשים שנערכה בשנת 1925 זכתה רוזנפלד ביום אחד בתואר האליפות במספר ענפים: בזריקת דיסקוס, הדיפת כדור ברזל, ריצת 220 יארד, ריצת משוכות, ובקפיצה לרוחק ומקום שני בהטלת כידון ובריצת 100 יארד. אותה שנה בתחרות אתלטיקה היא השוותה את שיא העולם בריצת 100 יארד (11.0 שניות).
ביוגרפיה > אלופה אולימפית ושיאנית עולם

באולימפיאדת אמסטרדם (1928) נערכו לראשונה תחרויות אתלטיקה לנשים. רוזנפלד זכתה בשתי מדליות, זהב וכסף. היא זכתה במדליית כסף בריצת 100 מטר בתוצאה של 12.3 שניות, אחרי בטי רובינסון מארצות הברית שקבעה שיא עולם חדש של 12.2 שניות ולפני בת ארצה אתל סמית' (12.3 שניות). לאחר מכן היא הובילה את נבחרתה לזכייה במדליית זהב בריצת שליחות 4x100 מטר בשיא עולם חדש של 48.4 שניות, לפני ארצות הברית (48.8 שניות) וגרמניה (49.0 שניות), כבר בשלב המוקדמות קבעה הרביעייה הקנדית שיא עולם חדש של 49.3 שניות. נוסף לכך, סיימה במקום חמישי בריצת 800 מטר בתוצאה של 2:22.4 דקות.
רוזנפלד סבלה מדלקת מפרקים שאילצה אותה לפרוש מספורט תחרותי כבר בשנת 1933. שנה לאחר מכן, היא אימנה את נבחרת הנשים של קנדה באתלטיקה למשחקי האימפריה הבריטית שנערכו בלונדון.
בשנת 1969 נפטרה רוזנפלד בטורונטו.
תארים והישגים

בשנת 1955 נכללה רוזנפלד בהיכל התהילה של הספורט הקנדי.
בשנת 1982 נכללה רוזנפלד בהיכל התהילה של הספורט היהודי.
הערות שוליים

↑  צעירה יהודיה זוכה ברקורד באולימפיאדה, דואר היום, 6 באוגוסט 1928
| --- | --- |
בקרת זהויות :  NLI: 987007267211205171  GND: 134055829  ISNI: 0000 0000 6686 6051  LCCN: nr2004026333  VIAF: 28279721   WorldCat (עם VIAF): 28279721
צ'ארלס בל (מושל ורמונט)

צ'ארלס ג'יימס בל (באנגלית: Charles James Bell;‏ 10 במרץ 1845 –  25 בספטמבר 1909) היה פוליטיקאי אמריקאי מוורמונט, איש המפלגה הרפובליקנית, שכיהן כחבר בית הנבחרים של מדינתו בשנים 1882–1884, כחבר הסנאט של ורמונט בשנים 1894–1896, וכמושל ורמונט ה-50 בשנים 1904–1906.
ראשית חייו

צ'ארלס בל נולד בעיירה וולדן שבוורמונט, כבנם של ג'יימס דין בל ושל קרוליין (לבית וורנר) בל. הוא התחנך בבתי ספר מקומיים וסיים את לימודיו באקדמיית פקהאם.
בספטמבר 1862, בגיל 17, לאחר פרוץ מלחמת האזרחים האמריקאית, התגייס בל לפלוגה B של רגימנט הרגלים ה-15 של ורמונט במסגרת צבא האיחוד. לאחר ששוחרר ב-1864 הוא התגייס מחדש לפלוגה C של רגימנט הפרשים הראשון של ורמונט, וקודם לדרגת רב-טוראי. באפריל 1865 הוא נפצע בקרב אפומטוקס, וביוני שוחרר שוב מהשירות. הוא שב לוולדן, שם הוא עסק בחקלאות ובגידול סוסים.
קריירה פוליטית

בנוסף לעיסוקו בגידול סוסים, נבחר בל ומונה למגוון של משרות בממשל המקומי, כולל חברות במועצת החינוך, חבר המועצה המקומית ויושב הראש שלה. כאיש המפלגה הרפובליקנית הוא כיהן בבית הנבחרים של ורמונט בשנים 1882–1884, וכחבר הסנאט של ורמונט בשנים 1894–1896.
בשנות כהונתו בסנאט שימש בל במקביל כחבר מועצת נציבות הרכבות של ורמונט, ולאחר מכן ועד 1904, כחבר ומזכיר מועצת החקלאות המדינתית. בשנים 1898–1902 הוא היה חבר ומזכיר של מועצת נציבות הבקר של ורמונט.
בל גם היה נשיא האגודה החקלאית של מחוז קלדוניה, המנהל של החברה החקלאית של ורמונט, גזבר ומנהל של האגודה החקלאית "הגריינג'" (Grange) בוורמונט, וחבר הוועד המנהל והמזכיר של הגריינג' הארצי.
מושל ורמונט

ב-1904 נבחר בל כמועמד המפלגה הרפובליקנית לתפקיד מושל ורמונט. בבחירות הכלליות הוא ניצח בקלות, וכיהן בתפקיד שנתיים, כמקובל על פי כלל ההרים של המפלגה הרפובליקנית בוורמונט.
באוגוסט 1905 השיק צי ארצות הברית אוניית מערכה חדשה "ורמונט". בל הוביל את המשלחת למספנה שבקווינסי, מסצ'וסטס, שם התקיים טקס ההשקה, ובתו ג'ני ניפצה את בקבוק השמפניה על חרטום הספינה.
תקופת כהונתו של בל כמושל, עמדה גם בסימן מחלוקת שמשכה תשומת לב לאומית כאשר הופעל עליו לחץ להמתיק את עונשה של מרי רוג'רס (אנ'),שהורשעה ברצח בעלה. המתנגדים להוצאתה להורג פנו לבל בבקשת רחמים על רקע חייה הקשים של רוג'רס כנערה וכבוגרת. בל החליט על דחייה כדי שהערעור שלה יישמע, ושקל מחדש באופן אישי את המקרה שלה, אך בסופו של דבר החליט לאפשר את ביצוע גזר הדין. בדצמבר 1905 הוצאה מרי רוג'רס להורג בתלייה.
לאחר תום כהונתו כמושל, שב בל לעיסוקיו בפעילות הציבורית החקלאית ונותר פעיל בגריינג' ובארגוני חקלאות אחרים.
חיים אישיים

ב-1870 נשא בל לאישה את מרי לואיזה פרי מהעיירה קבוט שבוורמונט, ולשניים נולדו שתי בנות.
בל חלה כאשר ביקרה בניו יורק בספטמבר 1909. הוא החליט להקדים את שובו הבייתה.
צ'ארלס בל נפטר כתוצאה מהתקף לב בדרכו לוורמונט בעת שהרכבת שהתה בתחנת גרנד סנטרל בניו יורק ב-25 בספטמבר 1909. הוא נטמן בבית הקברות הצפוני של וולדן.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1598
הערות שוליים

1 2 3 4 5 6 7  Ellis, William Arba (1911). Norwich University, 1819–1911; Her History, Her Graduates, Her Roll of Honor. Vol. 3. Montpelier, VT: Capital City Press, pp. 516–517.
↑  "Vermont Republican Ticket: Charles J. Bell for Governor". The New York Times. New York, NY. July 1, 1904.
↑  Cox, Julie P.; Sanford, D. Gregory (1985). State Papers of Vermont: A Guide to the Papers of Vermont's Governors. Vol. 18. Montpelier, VT: James H. Douglas, Vermont Secretary of State. Archived from the original on August 8, 2017, p. vii.
↑  Crockett, Walter Hill (1921). Vermont: The Green Mountain State. Vol. 4. New York, NY: Century History Company, pp. 383-384.
1 2  "Woman Hanged: Mrs. Mary Rogers, the Murderess, Marched Unconcernedly to her Death". The Burlington Free Press. Burlington, VT. December 9, 1905, p. 2.
↑  "Mrs. Rogers Unmoved by News of Reprieve" (PDF). The New York Times. New York, NY. February 3, 1905.
↑  "Ex-Gov. C.J. Bell's Death". The New York Times. New York, NY. September 27, 1909.
| מושלי ורמונט ורמונט |
| --- | --- | --- |
| מושלי רפובליקת ורמונט | תומאס צ'יטנדן • מוזס רובינסון • תומאס צ'יטנדן |  |
| מושלי ורמונט | תומאס צ'יטנדן • פול בריגהאם • אייזק טיצ'נור • ישראל סמית' • אייזק טיצ'נור • ג'ונאס גלושה • מרטין צ'יטנדן • ג'ונאס גלושה • ריצ'רד סקינר • קורנליוס פ. ואן נס • עזרא בטלר • סמואל קרפטס • ויליאם פאלמר • סילאס ג'ניסון • צ'ארלס פיין • ג'ון מטוקס • ויליאם סלייד • הוראס איטון • קרלוס קולידג' • צ'ארלס ויליאמס • ארסטוס פיירבנקס • ג'ון רובינסון • סטיבן רויס • ריילנד פלטשר • הילנד הול • ארסטוס פיירבנקס • פרדריק הולברוק • ג'. גרגורי סמית' • פול דילינגהאם • ג'ון פייג' • פיטר וושבורן • ג'ורג' וייטמן הנדי • ג'ון וולקוט סטיוארט • ג'וליוס קונברס • עשהאל פק • הוראס פיירבנקס • רדפילד פרוקטור • רוזוול פרנהאם • ג'ון ברסטו • סמואל פינגרי • אבנעזר אורמסבי • ויליאם דילינגהאם • קרול פייג' • לוי פולר • אורבן וודברי • ג'וזאיה גראוט • אדוארד קרטיס סמית' • ויליאם סטיקני • ג'ון מקאלה • צ'ארלס בל • פלטשר פרוקטור • ג'ורג' פראוטי • ג'ון מיד • אלן פלטשר • צ'ארלס גייטס • הוראס גרהאם • פרסיבל קלמנט • ג'יימס הארטנס • רדפילד פרוקטור הבן • פרנקלין בילינגס • ג'ון ויקס • סטנלי וילסון • צ'ארלס מנלי סמית' • ג'ורג' אייקן • ויליאם הנרי וילס • מורטימר פרוקטור • ארנסט ויליאם גיבסון הבן • הרולד ארתור • לי אמרסון • ג'וזף ג'ונסון • רוברט סטאפורד • פ. ריי קייזר הבן • פיליפ הוף • דין דייוויס • תומאס סלמון • ריצ'רד סנלינג • מדלן קונין • ריצ'רד סנלינג • הווארד דין • ג'ים דאגלס • פיטר שמלין • פיל סקוט |  |
| --- | --- |
בקרת זהויות :  LCCN: no2011035478  SNAC: w6w67z8s  VIAF: 169521987   WorldCat (עם VIAF): 169521987
16 באוקטובר

16 באוקטובר הוא היום ה-289 בשנה (290 בשנה מעוברת), בשבוע ה-42 בלוח הגריגוריאני. עד לסיום השנה, נשארו עוד 76 ימים.
אירועים היסטוריים ביום זה

690 – וו דזה טיין נהיית לאישה היחידה למלוך בסין ולשאת בתואר קיסר סין
1384 – ידוויגה מוכתרת כמלכת פולין בזכות עצמה ולא כרעיית מלך
1555 – הבישופים של הכנסייה האנגליקנית יו לטימר וניקולס רידלי ("המרטירים מאוקספורד") מועלים על המוקד
1793 – המהפכה הצרפתית: מארי אנטואנט, אשת לואי השישה עשר מוצאת להורג בגיליוטינה
1943 – "היודנאקציון" ברומא (איסוף יהודי רומא לשם גירושם אל מחנה ההשמדה בירקנאו)
1945 – נוסד ארגון המזון והחקלאות של האו"ם
1946 – נאשמי משפטי נירנברג שנדונו למוות הוצאו להורג בתליה
1963 – קונראד אדנאואר מתפטר מתפקיד קנצלר גרמניה
1967 – 39 אנשים כולל ג'ואן באאז, נעצרים באוקלנד, קליפורניה, בגין חסימת הכניסה למרכז ההשראה הצבאי של העיר
1970 – אנואר סאדאת נבחר לנשיא מצרים
1978 – יוחנן פאולוס השני נבחר לאפיפיור
1986 – רון ארד, נווט קרב בחיל האוויר הישראלי, נופל בשבי ארגון "אמל" בלבנון לאחר שמופל מטוסו. גורלו לא נודע
2021 – הגשושית לוסי משוגרת על ידי נאס"א, במסגרת המשימה הראשונה לחקר אסטרואידים טרויאנים
2024 – הריגת יחיא סינוואר - כוח ישראלי בתל א-סולטאן, רפיח זיהה תנועה של שלושה מחבלים ירה לעברם והרגם; אחד מההרוגים זוהה כיחיא סינוואר